section_heading: Razvoj projekta
paragraph_text: Phillips je ideju za Jokera prenio Warner Bros-u nakon premijere njegovog filma War Dogs u kolovozu 2016. Prije tog filma, Phillips je bio uglavnom poznat po komičarskim filmovima, poput Road Trip (2000.), Old School (2003.) i The Hangover (2009.); War Dogs označili su pothvat na uznemirujuće područje. Tijekom premijere, Phillips je shvatio da "War Dogs neće zapaliti svijet i razmišljao sam: Što ljudi stvarno žele vidjeti?" Predložio je da DC Films razlikuje svoje filove od konkurentskog Marvela Studija "produciranjem niskobudžetnih, samostalnih filmova". Nakon uspješnog objavljivanja Wonder Woman (2017.), DC Films je odlučio ublažiti zajedničku prirodu filmske franšize zasnovane na DC-u, DC Extended Universe (DCEU). U kolovozu 2017. Warner Bros. i DC Films otkrili su planove za film, a Phillips je odabran da režira, te napiše scenarij zajedno sa Scottom Silverom, dok je Martin Scorsese trebao koproducirati s Phillipsom.